**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „PASLAUGŲ TEIKIMAS VIKTARINO BENDRUOMENEI” IR** **JO DALINIO** **FINANSAVIMO**

2020 m. lapkričio 16 d. Nr. 34-570

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Socialinio ir bendruomeninio verslo kūrimas ir plėtra“ Nr. LEADER-19.2-SAVA-1, veiklos sritimi ,,Bendruomeninių ir kitų pelno nesiekiančių organizacijų verslų kūrimas ir plėtra“ Nr. LEADER-19.2-SAVA-1.2, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgdama į Viktarino kaimo bendruomenės 2020-11-05 prašymą „Dėl lėšų skyrimo“, Lazdijų rajono savivaldybės taryba n u s p r e n d ž i a:

1. Pritarti Viktarino kaimo bendruomenės projektui „Paslaugų teikimas Viktarino bendruomenei“ ir numatyti Lazdijų rajono savivaldybės biudžete ne daugiau kaip 2500,00 Eur projekto tinkamų finansuoti išlaidų.
2. Užtikrinti netinkamų finansuoti, bet šiam projektui įgyvendinti reikalingų PVM išlaidų padengimą iš Lazdijų rajono savivaldybės biudžeto lėšų.
3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO PROJEKTUI „PASLAUGŲ TEIKIMAS VIKTARINO BENDRUOMENEI“ IR** **JO DALINIO** **FINANSAVIMO“ PROJEKTO**

**AIŠKINAMASIS RAŠTAS**

2020-11-09

Lazdijų rajono savivaldybės tarybos sprendimo projektas „Dėl pritarimo projektui „Paslaugų teikimas Viktarino bendruomenei“ ir jo dalinio finansavimo” parengtas vadovaujantis Lietuvos Respublikos vietos savivaldos įstatymo 6 straipsnio 12 dalimi, 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Socialinio ir bendruomeninio verslo kūrimas ir plėtra“ Nr. LEADER-19.2-SAVA-1, veiklos sritimi ,,Bendruomeninių ir kitų pelno nesiekiančių organizacijų verslų kūrimas ir plėtra“ Nr. LEADER-19.2-SAVA- 1.2, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgiant į Viktarino kaimo bendruomenės 2020-11-05 prašymą „Dėl lėšų skyrimo“.

Šio sprendimo tikslas – pritarti Viktarino kaimo bendruomenės projektui „Paslaugų teikimas Viktarino bendruomenei“ ir numatyti Lazdijų rajono savivaldybės biudžete ne daugiau kaip 2500,00 Eur projekto tinkamų finansuoti išlaidų bei užtikrinti netinkamų finansuoti, bet šiam projektui įgyvendinti reikalingų PVM išlaidų padengimą iš Lazdijų rajono savivaldybės biudžeto lėšų.

Viktarino kaimo bendruomenė rengia projekto „Paslaugų teikimas Viktarino bendruomenei“ paraišką pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonės „Socialinio ir bendruomeninio verslo kūrimas ir plėtra“ LEADER-19.2-SAVA-1 veiklos sritį ,,Bendruomeninių ir kitų pelno nesiekiančių organizacijų verslų kūrimas ir plėtra“ Nr. LEADER-19.2-SAVA- 1.2.

Didžiausia galima paramos suma vietos projektui – 50 000,00 Eur. Priemonė „Socialinio ir bendruomeninio verslo kūrimas ir plėtra“ skirta mažinti skurdo riziką kaimo vietovėse skatinant nevyriausybinio sektoriaus ekonominį ir socialinį užimtumą, taip pat bendruomenių ir kitų pelno nesiekiančių organizacijų verslumui ir bendradarbiavimui tarp skirtingų subjektų skatinimui ir darbo vietoms kurti.

Viktarino kaimo bendruomenė prašo Lazdijų rajono savivaldybės prisidėti prie projekto įgyvendinimo ir skirti 2500,00 Eur projekto tinkamoms veikloms finansuoti bei užtikrinti netinkamas finansuoti projekto PVM išlaidas.

Jeigu būtų skirtas finansavimas šiam projektui, planuojama, kad 2021 metais Viktarino kaimo bendruomenė sukurs ir išlaikys vieną darbo vietą, įsigys automobilį ir mobilų kubilą, teiks nuomos paslaugas projekto įgyvendinimo laikotarpiu ne mažiau kaip 40-čiai paslaugų gavėjų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė